Zastava Mađarske
Zastava Mađarske je vodoravna trobojka. Usvojena je tokom revolucije 1848. godine. Crvena boja na zastavi simbolizira snagu, bijela vjernost, a zelena nadu. Do 1945 grb kraljevske krune bio je smješten u centru zastave. Tokom komunističkog perioda, grb sa crvenom zvijezdom nalazio se u sredini. U revoluciji 1956. grb je skinut sa zastave i stoga je prazna trobojka simbol ustanka. Nakon 1990. u upotrebi je ponovo i zastava s historijskim grbom s krunom sv Stjepana.